Foto: Sputnik Xalqaro valyuta jamg‘armasi missiyasi Tojikiston hukumati bilan moliyaviy yordam dasturini tiklash imkoniyatini muhokama qildi. Bu haqda jamg‘arma xabarida aytilgan. «Missiya rasmiy idoralarning XVJ dasturi tiklanishiga qaratilgan sa’y-harakatlarini ijobiy baholadi va islohotlarni o‘tkazish hamda dastur haqidagi muzokaralarni tiklashga yo‘l ochib beruvchi qadamlarni muhokama qildi», - deya ma’lum qilishdi Xalqaro valyuta jamg‘armasida. Aniqlik kiritilishicha, XVJ xodimlari Tojikiston rasmiy idoralari bilan qalin aloqada bo‘lib, Tojikiston milliy banki va hukumatning makroiqtisodiy barqarorlik hamda inklyuziv o‘sish borasidagi harakatlariga ko‘maklashadi.